 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ልዕሊ ዓቐን ርጉዲ ካብ ምትካኽ ንላዕሊ ንገለ ዓይነታት መንሽሮ ከምዘቃልዕ ተገሊጹ 5 ሓምለ 2019 ምንጪ ስእሊ, Getty Images ልዕሊ ዓቐን ርጉዲ ካብ ሽጋራ ምትካኽ ንላዕሊ ንኣርባዕተ ልሙዳት ዓይነታት መንሽሮ ካንሰር ናይ ምቅላዕ ተኽእሎ ከምዘለዎ ተገሊጹ ማእኸል መጽናዕቲ ካንሰር ዓባይ ብሪጣንያ ከምዘፍለጦ ልዕሊ ዓቐን ርጉዲ ንናይ መዓንጣ ኩሊት ማህጸንን ጸላም ከብድን መንሽሮ ናይ ምቅላዕ ተኽእሎኡ ልዕሊ ምትካኽ ሽጋራ እዩ ብሚልዮን ዝቑጸሩ ሰባት ብምኽንያት ክብደት ሰብነቶም ንሕማም መንሽሮ ናይ ምቅላዕ ዕድል ከምዘለዎምን ነቲ ሕማም ዝቃልዑ ከሳዓት ምስ መትከኽቲ ክነጻጸሩ እንከለዉ ክልተ ንሓደ ብዝኾነ መጠነ ዝምድና ከምዝበልጽዎም እቲ መጽናዕቲ ይገልጽ እንተኾነ ክሰዐን መንሽሮን ዝተዛመዱ ምዃኖም ንምርኣይ እቲ ትካል ዝተጠቐሞ መወዓውዒ ቢልቦርድ ከሳዓት ሰባት ክሓፍሩ ዝገብር እዩ ብዝብል ይንቀፍ ኣሎ እቲ ትካል ተመሳሳሊ ነቐፉታ ክቐርበሉ ንፈለማ እዋን ኣይኮነን ምትካኽ ሽጋራማዕረ ሳንቡእና ንዓይንና ውን ይጎድእ እነተኾነ መጽናዕቲ ካንሰር ዓባይ ብሪጣንያ እቲ ጉዳይ ሰባት ብምኽሰዖም ንምውቃስ ኣይኮነን ኢሉ ምውድዳር ክሰዐን ምትካኽን ውን ምትካኽ ይሓይሽ ንምባል ዘይኮነስ ክልቲኦም ሓደጋታት ምዃኖም ንምግላጽ እዩ መንሽሮ መዓንጣ- ካብ 42000 ሓደሽቲ ረኽሲታት 4800 ብምኽንያት ክሰዐ ዝመጹ ክኾኑ ከለዉ እቶም 2900 ድማ ብምኽንያት ምትካኽ ዝመጹ እዮም መንሽሮ ኩሊት- ካብ ጠቕላላ 12900 ረኽሲታት እቶም 2900 ብምኽንያት ክሰዐ ዝተፈጠሩ እንትኾን መንቀሊ እቶም 1600 ግን ምትካኽ እዩ መንሽሮ ጸላም ከብዲ - ካብ ጠቕላላ 5900 ናይቶም 13000 መንቀሊ ክሰዐ እንትኾን ናይቶም 1200 ምትካኽ እዩ መንሽሮ ማህጸን- ካብ ጠቕላላ 7500 ረኽሲታት ክሰዐ መንቀሊ ዓመታዊ 490 ረኽሲታት እንትኾን ምትካኽ ድማ መንቀሊ እቶም 25 እዩ ብሓፈሻ ኣብ ዓባይ ብሪጣንያ እቲ ቀዳማይ ምክልኻል እናተኽኣለ መንቀሊ ሕማም መንሽሮ ኮይኑ ይቕጽል ዘሎ ጠንቂ ምትካኽ ክኸውን ከሎ ክስዐ ድማ ብኻልኣይ ደረጃ ይስራዕ ካብ እዋን ናብ እዋን ቁጽሪ ዘትክኹ እናቐነሰ ዝመጸ ክኸውን ከሎ ክሰዐ ግን ይውስኽ እዩ ዘሎ ሲሶ ብሪጣንያውያን ከሳዓት እዮም ልዕሊ ዓቐን ርጉዲ ወይ ቕጥኒ የጸግመልኩምዶ ይኸውን? 